Jeg har brugt Shape Robotics Fable robot i min dansk- og engelskundervisning på mellemtrinnet. En lille genial fyr, som er nem for eleverne at bygge og eksperimentere med.Robotten er med sine øjne og bevægelser god at bruge som en lille historiefortæller og med mulighed for oplæsning som en avatar for eleverne.Det var lærerig leg for eleverne og efterfølgende kommenterede flere, at det havde været de bedste dansktimer.Jeg kommer til kort med Fables mange funktioner, så at have et samarbejde med nogle naturfaglige lærere, hvor de tager sig af det tekniske og programmeringsdelen, kunne være en fordel for det fulde udbytte. Men Fable er nem at bruge, med mange gode forløb og eksempler på hjemmesiden og i Blockly, og eleverne var i hvert fald ikke bange for at prøve sig frem og lære selv.